Birštono savivaldybės nevyriausybinių organizacijų tarybos atstovų vizitas Kėdainiuose

Birželio 5 d. Birštono savivaldybės nevyriausybinių organizacijų tarybos atstovai dalyvavo Kėdainių rajono savivaldybės nevyriausybinių organizacijų tarybos organizuotame NVO tarybų gerosios patirties renginyje.
Kėdainių rajono savivaldybės Mikalojaus Daukšos viešosios bibliotekoje susirinkę Birštono, Jonavos rajono, Kaišiadorių rajono, Panevėžio miesto, Raseinių rajono, Rietavo, Ukmergės rajono ir Tauragės rajono savivaldybių nevyriausybinių organizacijų tarybų atstovai, nevyriausybinių organizacijų koordinatoriai dalijosi nevyriausybinių organizacijų plėtros politikos įgyvendinimo savivaldybėse gerąja praktika bei kylančiais iššūkiais. Aptarti nevyriausybinių organizacijų finansavimo būdai bei šaltiniai, viešųjų paslaugų perdavimo nevyriausybiniam sektoriui aktualijos, nevyriausybinių organizacijų koordinatoriaus pareigybės savivaldybėse reikšmė nevyriausybinio sektoriaus stiprinimui bei ieškota kitų nevyriausybiniam sektoriui aktualių klausimų sprendimo būdų.

